Trine Bramsen (S) beskyldte i dag Alex Ahrendtsen fra Dansk Folkeparti for at have Lars Løkke som elsker

Debatten var heftig, da Folketingskandidaterne Alex Ahrendtsen (DF) og Trine Bramsen (S) søndag tørnede sammen i Ekstra Bladets valgbus, der sendte livedebat om dagpenge fra Det Fynske Dyrskue i Odense.

- Det er rigtigt, at det har været svære tider, og at det er gået ud over den offentlige sektor, men det skal da ikke blive ved. Nu har vi fået ryddet op, så nu kan vi tåle vækst i den offentlige sektor modsat din elsker Lars Løkke, som du peger på, sagde Trine Bramsen.

- Du behøver ikke bruge ord som elsker; det er ikke særlig kønt, returnerede Alex Ahrendtsen.

Det må han da være, siden i peger på ham, fortsatte Trine Bramsen.

Til debatten var 46-årige Anne Bonde, der netop er smidt ud af dagpengesystemet på grund af de nye dagpengeregler. Hun kan ikke få et job selv om hun har tre uddannelser.

- Jeg ved bare, at i de fire år; I har siddet, har det ikke gavnet Anne. Hun er blevet fyret, og hun har ikke kunnet genoptjene sin dagpengeret, sagde Alex Ahrendtsen.